11-il persuna armata arrestati fl-Istati Uniti wara konfrontazzjoni mal-pulizija Il-pulizija ġewwa Massachusetts f'Boston arrestaw 11-il pesuna amati wara sigħat ta' konfrontazzjoni. L-inċident beda nhar is-Sibt filgħaxija meta uffiċjali tal-pulizija waqqaf żewġ vettui suspettużi f'highway qrib il-belt ta' Wakefiled. Il-persuni li kienu ġewwa l-vetturi kienu lesbin uniformijiet fuq stil militari u nstab li kellhom numru ta' armi. Disa' minn dawn il-persuni ħarbu lejn masġar wara li kienu mitluba l-informazzjoni. Wara sigħat ta' negozjati ma' dan il-grupp il-pulizija rnexxielha tarrestahom. Dan l-in- ċident seħħ hekk kif fl-Istati Uniti kienu għaddejjin il-preparament li jfakkur Jum l-Indipendenza. Qabel ġew ikkonfermati l-arresti, l-uffiċjali tal-pulizija qalu li dawn il-persuni kienu qegħdin jivvjaġġaw lejn Maine biex "jagħmlu taħriġ". S'issa għadu mhux magħruf fiex kien jikkonsisti dan it-taħriġ li kienu se jagħmlu. L-uffiċjali żiedu jgħidu li dan il-grupp ma għamel l-ebda theddida fil-konfront tagħhom u l-akkużi li jistgħu jitressqu huma relatati mal-armi tan-nar. Rapporti inizjali kienu qegħdin jgħidu li dawn il-persuni kienu jifformaw parti minn organizzazzjoni antigovenattiva, iżda f'filmat fuq YouTube li tella' wieħed minn dawn il-persuni huwa nnega dan, u identifika lill-grupp bħala Rise of the Moors. Huwa qal li dan il-grupp jirrispetta l-liġijiet tal-pajjiż. L-investigazzjoni dwar dan il-każ issa għaddiet f'idejn l-FBI.